**UGOVOR ZA PAKET ARANŽMAN – NEW YORK**

#### **BHV Education paket aranžman u New Yorku od 01.07. do 14.07.2025. godine za učenike od 14 do 18 godina** uključuje:

* Tečaj engleskog jezika (20 nastavnih sati tjedno)
* Model UN program za napredne (doplata 200 EUR)
* Nastavni materijali i certifikat o pohađanju tečaja
* Smještaj u studentskom domu St. John’s University
* Puni pansion radnim danima, polupansion vikendom
* Metro karta za javni prijevoz
* Organizirano razgledavanje grada nakon nastave
* Transferi sa i do aerodroma u New Yorku
* Putno i zdravstveno osiguranje
* Pratnja iz Zagreba i voditelj grupe na programu
* Povratna avionska karta Zagreb-Amsterdam-New York s prtljagom do 23 kg (1 kom), te ručnom prtljagom prema pravilima avio prijevoznika KLM

**Cijena: 3.879 EUR**

**Cijena za prijave do 1.12.2024.: 3.729 EUR**

**Napomena: U cijenu nije uključena elektronska autorizacija ulaska u Sjedinjene Američke Države (ESTA).**

|  |  |
| --- | --- |
|  | Martićeva 13, Zagreb  **OIB:** 59282437477, **TEL:** 01 4812200  www.bhvedu.com | education@bhv.hr |

­

# OPĆI UVJETI PUTOVANJA

1. **Opće odredbe**

Općim uvjetima putovanja uređuju se međusobni odnosi između agencije BHV d.o.o. iz Zagrebačka 36, Rovinj, OIB: 59282437477 (u daljnjem tekstu: BHV), kao organizatora putovanja i ugovaratelja putovanja, odnosno osobe koja ima pravo putovati na temelju sklopljenog ugovora o organiziranju putovanja (u daljnjem tekstu: putnik).

Izrazi koji se koriste u ovim Općim uvjetima putovanja, a imaju rodno značenje odnose se jednako na muški i ženski rod.

# Sadržaj aranžmana

Program putovanja sadrži glavna obilježja usluga putovanja (odredište, plan putovanja i razdoblje boravka, broj noćenja ukoliko je uključen smještaj itd.), ukupnu cijenu i načine plaćanja te ostale podatke od značaja za putovanje.

Sadržaj aranžmana obuhvaća sve informacije i usluge navedene u programu putovanja, kao i cijenu aranžmana. BHV će ostvariti sadržaj aranžmana u potpunosti, na opisani način, u navedenim rokovima i prema ugovorenoj cijeni, osim u slučaju situacije koja je izvan kontrole BHV-a i čije se posljedice ne bi mogle izbjeći ni uz poduzimanje svih razumnih mjera (u daljnjem tekstu: izvanredne okolnosti).

Putnik je dužan brinuti se o svojoj prtljazi te ostalim stvarima, vrijednostima i dokumentima čitavo vrijeme putovanja. U zrakoplovnom prijevozu, putnik može doplatiti višak težine odnosno količine prema važećim pravilima i tarifi prijevoznika. BHV nije odgovoran za eventualno izgubljenu ili oštećenu prtljagu. U slučaju gubitka prtljage, putnik se obraća prijevozniku odnosno pružatelju usluge za vrijeme koje je prtljaga izgubljena.

Raspored smještaja u sobama, apartmanima ili drugim smještajnim jedinicama (u daljnjem tekstu: soba) odredit će se naknadno.

Cijena aranžmana odnosi se na sve usluge koje su obuhvaćene sadržajem aranžmana, uključujući i poreze.

Cijena aranžmana je izražena u eurima.

# Prijave i uplate

Prijave za putovanje primaju se u poslovnici BHV-a putem e-maila ili osobno od klijenta. BHV će prije sklapanja ugovora pružiti putniku sve odgovarajuće i relevantne informacije na jasan i razumljiv način, u pisanom obliku i na hrvatskom jeziku.

Prilikom sklapanja ugovora putnik je dužan BHV - u pružiti sve potrebne podatke, uključujući i osobne podatke, te pravovremeno dostaviti ili predočiti svu dokumentaciju koja je od značaja za određeno putovanje, odnosno aranžman. Putnik odgovara za ispravnost i valjanost podataka, odnosno dokumentacije, te prihvaća sve ugovorene obveze, kao i eventualne posljedice koje mogu nastati na temelju zakona. Putnik je dužan BHV - u dostaviti kopiju putne isprave.

Prijava polaznika će se prihvatiti kada polaznik tj. njegov roditelj uplati depozit u iznosu od 25% ukupnog iznosa aranžmana. Ostatak cijene aranžmana mora biti podmiren najkasnije 45 dana prije polaska na put.

# Promjena programa

BHV ima pravo promijeniti program ako nastupe nepredvidive izvanredne okolnosti (vidi točku 1.). Ugovoreni smještaj može se zamijeniti samo smještajem u objektu iste kategorije, a na teret BHV-a.

# Pravo BHV-a na otkaz

BHV može otkazati aranžman potpuno ili djelomično ako prije ili za vrijeme njegova trajanja nastupe izvanredne okolnosti koje se ne mogu izbjeći ili otkloniti, a koje nisu bile poznate u vrijeme primanja prijava na program. BHV također može otkazati aranžman ako se ne prijavi neophodan broj putnika predviđen za određeni aranžman. BHV je dužan sve putnike izvijestiti o otkazu najmanje 5 (pet) dana prije početka aranžmana te im vratiti cjelokupni uplaćeni iznos aranžmana.

# Odustajanje putnika od putovanja

Putnik može otkazati putovanje u pisanoj formi. Datum pismenog otkaza predstavlja osnovu za obračun otkaznih troškova prema sljedećoj ljestvici:

* 1. otkaz do 30 dana prije putovanja, BHV zadržava uplatu depozita
  2. otkaz 29-0 dana prije putovanja, BHV zadržava 100% cijene programa

# Osiguranje putnika

BHV je sklopio sa osiguravateljem Wiener Osiguranje putno zdravstveno osiguranje te osiguranje od otkazivanja programa za sve polaznike u grupi o čijim uvjetima je dužan informirati putnike. Ako žele, putnici mogu u vlastitom aranžmanu uzeti dodatno osiguranje.

# Obveze organizatora putovanja

BHV je dužan brinuti se o provedbi usluga kao i o izboru izvršitelja usluga te brinuti o pravima i interesima putnika suglasno dobrim običajima u turizmu. BHV je dužan putniku pružiti sve navedene usluge za pojedini aranžman i odgovara za moguće neizvršenje usluga ili dijela usluga. BHV isključuje svaku odgovornost u slučaju promjene i neizvršenja usluga prouzročenih višom silom te zbog kašnjenja prijevoznih sredstava za koje prijevoznik ne odgovara prema pozitivnim propisima i međunarodnim konvencijama. U ovim slučajevima putnik podmiruje sve dodatne troškove.

# Obveze putnika

Putnik je dužan posjedovati valjane putne isprave (troškove gubitka ili krađe dokumenata tijekom putovanja snosi putnik; pratitelj ili predstavnik BHV-a će pomoći pod uvjetom da se program neometano odvija), poštivati carinske i devizne propise, pridržavati se kućnog reda u svim objektima, surađivati s izvršiteljem usluga i predstavnikom BHV-a. U slučaju nepoštivanja ovih obveza, putnik odgovara BHV-u za učinjenu štetu.

# Putno osiguranje

Svaki putnik obvezan je imati valjano putno zdravstveno osiguranje. Kopiju police osiguranja putnik je dužan dostaviti BHV-u prije puta.

# Rješavanje prigovora

Ako su usluge iz programa nepotpuno ili nekvalitetno izvršene, putnik može zahtijevati razmjernu odštetu tako da priloži pismeni prigovor. Svaki putnik ima pravo prigovora zbog neizvršene ugovorne usluge. Svaki putnik prigovor podnosi zasebno. BHV ne može primiti u postupak grupne pritužbe. Postupak u vezi s prigovorom je sljedeći:

* 1. Odmah, na samom mjestu, putnik reklamira neodgovarajuću uslugu kod predstavnika BHV-a, a ako ga nema, kod izvršitelja usluga. Putnik je dužan surađivati s izvršiteljem usluga da se otklone uzroci prigovora. Ako putnik na samom mjestu ne prihvati ponuđeno rješenje prigovora koje odgovara plaćenoj usluzi, BHV neće uvažiti naknadnu putnikovu reklamaciju niti na nju odgovoriti.
  2. Ako uzrok prigovoru ne bi bio otklonjen, putnik s izvršiteljem usluge sastavlja pismenu izjavu koju obojica potpisuju, te putnik zadržava jedan primjerak ove potvrde.
  3. Najkasnije 8 dana po povratku s puta putnik predaje pismeni prigovor BHV-u te prilaže pismenu potvrdu koju je potpisao izvršitelj usluge i eventualne

račune za dodatne troškove. BHV može primiti u postupak samo potpuno dokumentirane pritužbe.

* 1. BHV je dužan pismeno odgovoriti na gore opisani prigovor u roku od 15 dana po primitku prigovora. BHV može odgoditi rok rješenja pritužbe zbog prikupljanja informacija i provjere navodne žalbe za najviše 15 dana. BHV može rješavati samo one žalbe kojima se uzrok nije mogao otkloniti na mjestu nastajanja.
  2. Za vrijeme roka u kojem je BHV dužan pismeno odgovoriti na žalbu putnika (15, odnosno maksimalno 30 dana), putnik se odriče posredovanja bilo koje druge osobe, organizacije, sudske ustanove, ili davanja informacija u javna glasila. Najviša naknada po prigovoru može doseći iznos reklamiranog dijela usluga, a ne može obuhvatiti iskorištene usluge kao ni cjelokupan iznos aranžmana. Ovime se isključuje pravo kupca na nadoknadu idealne štete.

# Nadležnost suda

U smislu točke 11. ovih Općih uvjeta putovanja, kupac usluge ima pravo pritužbe kod BHV-a. Ako kupac nije zadovoljan pismenim odgovorom i rješenjem BHV-a, ima pravo na sudsku arbitražu. Za takav slučaj nadležan je sud u Zagrebu.

# Potpisnici ugovora

Potpisom na Prijavnici za program, putnik, te njegov/njezin roditelj ili staratelj ako je putnik mlađi od 18 godina prihvaćaju ove Opće uvjete putovanja.

**Prijavnica:**

|  |  |
| --- | --- |
| Ime |  |
| Prezime |  |
| Adresa |  |
| OIB |  |
| Datum rođenja |  |
| Kontakt broj |  |
| Kontakt e-mail |  |

|  |  |  |
| --- | --- | --- |
| Potpis putnika |  | Datum |
| Potpis roditelja |  |  |